
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 11C/38/2024 8824201437 15. 04. 2025 JUDr. Andrea Zolotová ECLI:SK:OSVT:2025:8824201437.6
Uznesenie Okresný súd Vranov nad Topľou v spore žalobcu: A. B. C., nar. XX.XX.XXXX, trvale bytom D. E. XXXX/ XX, XXX XX F. E. G., zastúpený: ADVOKÁTSKA KANCELÁRIA - JUDr. STANISLAV KAŠČÁK, s.r.o. so sídlom Ulica 1. mája 1246, 093 01 Vranov nad Topľou, IČO: 47 245 034, proti žalovanej: H. C., nar. XX.XX.XXXX, trvale bytom D. E. XXXX/XX, XXX XX F. E. G., zastúpená: JUDr. Miroslav Katunský, advokát so sídlom Floriánska 16, 040 01 Košice, o vrátenie daru, takto rozhodol: I. Konanie
z a s t a v u j e.
II. Stranám v konaní náhradu trov konania n e p r i z n á v a . odôvodnenie: 1. Žalobca sa podanou žalobou domáhal voči žalovanej vrátenia daru. 2. Po začatí pojednávania vo veci samej podaním doručeným súdu dňa 10.04.2025 žalobca cestou právneho zástupcu uviedol, že podanú žalobu berie v celom rozsahu späť a žiadal konanie zastaviť. Dôvodom späťvzatia bolo uzavretie mimosúdnej dohody so žalovanou. Čo sa týka trov konania navrhol stranám trovy konania nepriznať v zmysle uzavretej dohody. Text dohody súdu nedoložil. 3. Podľa ust. § 144 CSP žalobca môže vziať žalobu späť. 4. Podľa ust. § 145 CSP ak je žaloba vzatá späť celkom, súd konanie zastaví. 5. Podľa ust. § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Žalovaná v písomnom podaní uviedla, že so späťvzatím žaloby súhlasí s tým, že o trovách konania navrhuje rozhodnúť tak, aby ich súd stranám nepriznal. 7. Keďže žalobca vzal žalobu späť v celom rozsahu po začatím pojednávania vo veci samej, tak ako je to vyššie uvedené a žalovaná so späťvzatím žaloby súhlasila, súd konanie podľa vyššie citovaného ustanovenia, tak ako je to uvedené vo výroku tohto uznesenia zastavil. 8. Podľa ust. § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 9. O trovách konania súd rozhodol tak, že stranám v konaní náhradu trov konania nepriznal, nakoľko ani jedna strana si ich neuplatnila. Dôvodom zastavenia bolo uzavretie mimosúdnej dohody.
Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou v troch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda , z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľa rozšíriť len do uplynutia lehoty na podanie odvolania.

